Kim Kardashian

Kimberly Noel Kardashian (født 1980) er en amerikansk mediepersonlighet og superkjendis, modell, forretningskvinne, produsent og skuespiller. 

 Bakgrunn 
Kardashian fikk først oppmerksomhet i media som venn av og stylist for modellen Paris Hilton (1981–), men fikk større oppmerksomhet da en sexvideo fra 2002, Kim Kardashian, Superstar, med hennes daværende kjæreste Ray J, kom ut i 2007. Senere samme år begynte hun og  familien å vise seg fram i Keeping Up with the Kardashians, en realityserie som har blitt sendt på kabel-TV-kanalen E! Entertainment Television i 20 sesonger fram til 2021. Seriesuksessen førte til spin-off-seriene Kourtney and Kim Take Miami (2009–2013) og  Kourtney and Kim Take New York (2011–2012).

Kim Kardashian er datter av advokaten Robert Kardashian (1944–2003) som hadde armensk bakgrunn, og Kris Jenner (1955–), TV-personlighet og «momager». Hun har fem søsken; Kourtney Kardashian (1979–), Khloé Kardashian (1984–), Rob Kardashian (1987–), Kendall Jenner (1995–) og Kylie Jenner. (1997–)Who are the Kardashian and Jenner family and why are they famous? The complicated family tree explained The Sun 

Kim Kardashian var medeier i klesmerket D-A-S-H som hun startet sammen med søstrene Kourtney og Khloé i 2006. Foretaket ekspanderte og var å finne i Los Angeles, New York og Miami, men måtte siden legges ned. Søstrene har også kosmetikk- og hårpleiemerket Kardashian Beauty. 
I juni 2017 lanserte hun sitt eget kosmetikkmerke KKW Beauty og unisex-parfymen KKW Fracrance.

24. mai 2014 giftet Kim Kardashian seg med rapper og musikkprodusent Kanye West (1977–) før de valgte å skille lag i februar 2021. Sammen har de fire barn, North West (2013–), Saint West (2015–), Chicago West (2018–) og Psalm West (2019–).

 Filmografi 
 2007–2021: Keeping Up with the Kardashians (TV-serie)
 2008: Dancing with the Stars (TV-serie)
 2008: Disaster Movie
 2009: CSI: NY as Debbie Fallon (TV-serie, 1 episode)
 2009: Deep in the Valley
 2009: How I Met Your Mother (TV-serie, 1 episode)
 2009: Beyond the Break (TV-serie, 4 episoder)
 2014: 2 Broke Girls (TV-serie, 1 episode)
 Drop Dead Diva as Nicki (TV-serie) 

 Referanser 

 Eksterne lenker 



Kategori:Skuespillere fra USA
Kategori:Modeller fra USA
Kategori:Personer fra Los Angeles
Kategori:TV-personligheter fra USA
Kategori:Personer fra USA av armensk opphav
Kategori:Personer fra USA av nederlandsk opphav
Kategori:Personer fra USA av skotsk opphav
Kategori:Kardashian